b"\n_START_ARTICLE_\nNarvik\n_START_SECTION_\nKliima\n_START_PARAGRAPH_\nGolfi hoovuse t\xc3\xb5ttu on kliima suhteliselt leebe. Kuigi linn paikneb p\xc3\xb5hjalaiusel 68\xc2\xb025', on k\xc3\xbclmima kuu jaanuari keskmine temperatuur \xe2\x80\x934,5 \xc2\xb0C ja aasta keskmine temperatuur 3,7 \xc2\xb0C.\n_START_SECTION_\nMajandus\n_START_PARAGRAPH_\nNarvikis on t\xc3\xa4htis sadam, mis Golfi hoovuse t\xc3\xb5ttu on aasta ringi j\xc3\xa4\xc3\xa4vaba. Selle kaudu eksporditakse Rootsi Kiruna piirkonna rauamaaki.\n_START_SECTION_\nRaudtee\xc3\xbchendus\n_START_PARAGRAPH_\nNarviki raudteejaam on Euroopa p\xc3\xb5hjapoolseim raudteejaam (pisut l\xc3\xb5unapoolsem on Murmanski raudteejaam. L\xc3\xb5una-Rootsist saab sinna Kiruna kaudu s\xc3\xb5ita ilma \xc3\xbcmberistumisteta. \xc3\x9clej\xc3\xa4\xc3\xa4nud Norra raudteev\xc3\xb5rguga (mille p\xc3\xb5hjapoolseim jaam on Bod\xc3\xb8 raudteejaam) \xc3\xbchendus puudub.\n_START_SECTION_\nLennu\xc3\xbchendus\n_START_PARAGRAPH_\nLinna l\xc3\xa4hedal on Narviki Framnesi lennujaam, mis teenindab ainult v\xc3\xa4iksemaid lennukeid. Umbes 80 km kaugusel Evenesi vallas on suurem lennujaam \xe2\x80\x93 Harstad/Narviki lennujaam.\n_START_SECTION_\nAjalugu\n_START_PARAGRAPH_\nAsula tekkis p\xc3\xa4rast seda, kui rajati raudtee Malmbanan Kiruna rauamaagimaardla paremaks kasutamiseks.\n_START_SECTION_\nTeine maailmas\xc3\xb5da\n_START_PARAGRAPH_\nTeise maailmas\xc3\xb5ja ajal oli Narvik Saksamaa s\xc3\xb5jat\xc3\xb6\xc3\xb6stusele eriti t\xc3\xa4htis, sest sealtkaudu toodi Saksa okupatsiooni ajal Norras Saksamaale Rootsi rauamaaki. Seda veeti sealt eriti Emdenisse, mis oli peaaegu kogu 20. sajandi jooksul p\xc3\xb5hiline sadamalinn, kust rauamaak Ruhri piirkonda saabus._NEWLINE_9./10. aprillil algas Narviki lahing linna vallutamiseks. Lahingu k\xc3\xa4igus purustasid Saksamaa pommituslennukid Heinkel He 111 suure osa linnast._NEWLINE_Sadam ja linn j\xc3\xa4id peaaegu s\xc3\xb5ja l\xc3\xb5puni sakslaste k\xc3\xa4tte.\n_START_SECTION_\nP\xc3\xa4rast s\xc3\xb5da\n_START_PARAGRAPH_\nP\xc3\xa4rast s\xc3\xb5da taastati linn peaaegu t\xc3\xa4ielikult.\n_START_SECTION_\nTuntud narviklasi\n_START_PARAGRAPH_\nNarvikis on s\xc3\xbcndinud kahev\xc3\xb5istleja Kristian Hammer ja d\xc5\xbe\xc3\xa4sslaulja Kjersti Stub\xc3\xb8."